SPRÁVA ZO ZAHRANIČNEJ PRACOVNEJ CESTY
167/2018
1.  Účastník ZPC: doc. PhDr. Alexandra Bitušíková, CSc., Univerzita Mateja Bela, Národná 12, 97401 Banská Bystrica, prorektorka pre vedu a výskum, jazyky.: anglicky (plynule), nemecky a rusky ( konverzačne) 
meno, priezvisko, tituly, názov pracoviska s adresou, pracovné  zaradenie, funkcia, znalosť jazykov 

2.  Zahraničná pracovná cesta:
štát, mesto, vykonaná v dňoch, názov prijímajúcej organizácie  s adresou, účel cesty, spôsob jej financovania (cestovné,  pobytové náklady, iné výdavky)
Belgicko, Brusel, 24. – 25. 6. 2018, Európska komisia, účasť na Programovom výbore H2020 – SC6 Europe in a Changing World (ako národná delegátka v tejto oblasti)
Financovanie: Letenka zakúpená cez CVTI, ostatné cestovné náklady platené osobne (všetky cestovné náklady by mali byť refundované z EK na CVTI a následne účastníčke cesty), ubytovanie – hradné účastníčkou – doklad v prílohe)

3.  Rámcový program pobytu:
dátum, hodina, navštívené zahraničné organizácie, mená a  funkcie kontaktovaných zahraničných partnerov, kontaktné  adresy

Odchod na pracovnú cestu: nedeľa 24. 6. o 10.00 vlastným autom do Bratislavy; príchod do Bruselu o 17.30; 25. 6. 2018 – stretnutie Programového výboru SC6 (program v prílohe),  večer návrat domov - po príchode do Bratislavy (autobusom z Viedne) cesta osobným autom do Banskej Bystrice (príchod do BB 25.6. o 24.00).

4.  Stručný priebeh rokovaní, resp.  študijného pobytu:
chronologicky podľa bodu 3 - obsah a výsledky rokovania, v  prípade študijnej cesty - charakteristika a výsledky študovanej problematiky, získané poznatky a uplatnenie  poznatkov z predchádzajúcich ciest

Hlavným účelom pracovnej cesty bolo zasadnutie Programového výboru SC6, ktoré sa konalo 25. 6. 2018. Hlavným bodom programu bola diskusia o nových témach, doplnených do Pracovného programu, ktoré neboli s PC prediskutované. Intenzívna diskusia s reprezentantmi národných delegácií sa týkala predovšetkým dvoch tém (v oblasti Governance). Delegácie všeobecne súhlasili s novými návrhmi, avšak s určitými obmedzeniami. Ďalšie body programu sa týkali výsledkov hodnotenia a výberu financovaných projektov v poslednej výzve (ani jeden projekt zo Slovenska nebol ani len podaný). Nasledovala prezentácia o výsledkoch monitoringu o integrácii SSH do ostatných spoločenských výziev, kde v niektorých oblastiach (napr. Health) sa SSH pomerne intenzívne zapájali, do iných len veľmi obmedzene. EK informovala aj o konferencii o kultúrnom dedičstve, ktorá sa konala v marci 2018 a o novom dokumente – Policy Review on Innovation in Cultural Heritage. Záverečnou prezentáciou bol prehľad príprav na Horizon Europe, k čomu viedli delegáti diskusiu, najviac bol atakovaný predbežný návrh rozpočtu pre SSH cluster - 2,2 miliardy), čo je omnoho menej než je plán pre ostatné clustre. S poslednou informáciou vystúpila rakúska delegátka: pozvala všetkých na predsednícku SSH konferenciu, ktorá sa bude konať vo Viedni 28.-29. 11. 2018.   

5.  Odporúčané závery:
navrhované opatrenia, prípadne úlohy pre vlastný útvar, alebo iné útvary MŠVVŠ SR. Opatrenia na využitie získaných poznatkov zo ZPC s termínmi a uvedením pracovníka, zodpovedného za ich  realizáciu.
Monitorovať priebeh príprav Horizon Europe. 

6.   Prehľad prinesenej dokumentácie a miesto jej uloženia
Prezentácie z rokovania budú uložené v úložisku virtuálnej pracovnej skupiny pre SSH (po 
ich obdržaní z EK).

7.   Osobitne vyhodnotený očakávaný prínos ZPC

Prínos pracovnej cesty je predovšetkým v informovanosti o ďalších a najmä novo-
navrhnutých výzvach v oblasti socio-ekonomických a humanitných vied v rokoch 2019-20.
Účasť na Programovom výbore bola dôležitou aj preto, že sa začali neformálne diskusie
o novom programe FP9. Je evidentné, že socio-ekonomické a humanitné vedy v ňom budú
plniť dôležitú (viac než doteraz) úlohu – najmä v reflexii na súčasný vývoj v európskych demokraciách, kde už nemožno naďalej podceňovať úlohu SSH vied vo vzdelávaní a výskume.

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete: áno

Správu vypracovala:   doc. PhDr. Alexandra Bitušíková, CSc.     .
Dátum: 29.6. 2018
								
Správu schválil:  prof. RNDr. Ján TURŇA, CSc., generálny riaditeľ  ......................................